ส่วนที่ 3 ฐานะทางการเงินและผลการดำเนินงาน

13. ข้อมูลทางการเงินที่สำคัญ

  -------------------------------------- ------------ ------------ -- ------------ ----
  ข้อมูลทางการเงินโดยสรุปของบริษัทเปรียบเทียบปี                                             
  2561 - 2563                                                                      

                                                                                   

  จุดสำคัญทางการเงินของ บมจ. ไทยเซ็นทรัลเคมี                                             
  และบริษัทย่อย                                                                       

                                         (หน่วย: 1,000                              
                                         บาท)                                      

                                         2563         2562            2561          

                                                                                    

  รายได้จากการขายและบริการ                 9,434,302    8,814,592       10,322,057   

  รายได้รวม                               9,542,416    8,920,971       10,457,475   

  กำไร(ขาดทุน) ขั้นต้น                       2,436,810    1,791,016       2,285708     

  กำไร(ขาดทุน) สุทธิ                        1,490,382    939,379         1,349,544    

  กำไรสุทธิส่วนที่เป็นของบริษัทใหญ่               1,472,325    922,294         1,331,139    

  กำไรเบ็ดเสร็จรวม                         1,492,859    902,108         1,348,311    

  กำไรเบ็ดเสร็จรวมส่วนที่เป็นของบริษัทใหญ่        1,474,392    885,549         1,330,185    

  กำไร(ขาดทุน) ต่อหุ้น (บาท)                 2.52         1.58            2.28         

  เงินปันผลต่อหุ้น (บาท) *                    1.10         1.50            2.00         

  สินทรัพย์รวม                              12,147,231   11,031,933      11,127,353   

  หนี้สินรวม                                1,381,009    1,098,541       1,200,623    

  ส่วนของผู้ถือหุ้น                            10,766,222   9,933,392       9,926,730    

  ส่วนของบริษัทใหญ่                          10,672,680   9,841,474       9,832,996    

  มูลค่าหุ้น (บาท)                           3.00         3.00            3.00         

  จำนวนหุ้น (พันหุ้น)                         584,714      584,714         584,714      

  มูลค่าตามบัญชีต่อหุ้น (บาท)                   18.25        16.83           16.82        

                                                                                   

  หมายเหตุ : * เงินปันผลต่อหุ้น                                                          
  จ่ายจากผลประกอบการในปีที่ผ่านมา                                                       

                                                                                   
  -------------------------------------- ------------ ------------ -- ------------ ----

  -------------------------------------- ----------------------------- -- ----- -- -------- -- -------- -- ---------- ------- -------
  ข้อมูลทางการเงินโดยสรุปของบริษัทเปรียบเทียบปี                                                                                        
  2561 - 2563                                                                                                                 

                                                                                                                              

  รายงานสรุปอัตราส่วนงบการเงินของ บมจ.                                                                                            
  ไทยเซ็นทรัลเคมี และบริษัทย่อย                                                                                                     

  สำหรับปี สิ้นสุด ณ วันที่ 31 ธันวาคม 2563                                                                                            

                                                                                   2563        2562        2561               

  อัตราส่วนสภาพคล่อง                                                                                                             

                                         อัตราส่วนสภาพคล่อง                  เท่า      9.31        10.48       9.04               

                                         อัตราส่วนสภาพคล่องหมุนเร็ว            เท่า      7.67        8.24        6.45               

                                         อัตราส่วนหมุนเวียนลูกหนี้การค้า          รอบ      17.60       20.88       19.5               

                                         ระยะเวลาเก็บหนี้เฉลี่ย                วัน       20          17          19                 

                                         อัตราส่วนหมุนเวียนสินค้าคงเหลือ         รอบ      4.10        3.42        3.66               

                                         ระยะเวลาขายสินค้าเฉลี่ย              วัน       88          105.15      98                 

                                         อัตราส่วนหมุนเวียนเจ้าหนี้              รอบ      39.40       34.25       26.16              

                                         ระยะเวลาชำระหนี้                   วัน       9           11          14                 

                                         เงินหมุนเวียน                       วัน       99          112         103                

  อัตราส่วนแสดงความสามารถในการหากำไร                                                                                            

                                         อัตรากำไรขั้นต้น                     %        25.83       20.32       22.14              

                                         อัตรากำไรสุทธิ                      %        15.62       10.34       12.73              

                                         อัตราผลตอบแทนผู้ถือหุ้น                %        14.40       9.29        13.65              

  อัตราส่วนแสดงประสิทธิภาพในการดำเนินงาน                                                                                           

                                         อัตราผลตอบแทนจากสินทรัพย์รวม         %        12.86        8.32       11.92              

                                         อัตราการหมุนของสินทรัพย์รวม           รอบ       0.82       0.81        0.94               

  อัตราส่วนวิเคราะห์นโยบายทางการเงิน                                                                                               

                                         อัตราส่วนหนี้สินต่อส่วนของผู้ถือหุ้น         เท่า      0.13        0.11        0.12               

                                         อัตราส่วนความสามารถชำระดอกเบี้ย      เท่า      440.53      249.87      1,387.15           

                                         อัตราส่วนการจ่ายเงินปันผล             %        68.47       64.99       60.06              
  -------------------------------------- ----------------------------- -- ----- -- -------- -- -------- -- ---------- ------- -------

14. คำอธิบายและการวิเคราะห์ของฝ่ายจัดการ

ภาพรวมธุรกิจ

บริษัทขอรายงานงบการเงินรวมปี 2563 ตั้งแต่วันที่ 1 มกราคม ถึง 31 ธันวาคม 2563
โดยบริษัทสามารถทำกำไรในส่วนที่เป็นของบริษัทใหญ่ได้เป็นจำนวน 1,472 ล้านบาท เพิ่มขึ้นร้อยละ
60 หรือ 550 ล้านบาทเมื่อเทียบกับปีที่ผ่านมาซึ่งทำกำไรในส่วนที่เป็นของบริษัทใหญ่ได้ 922
ล้านบาท
สาเหตุที่ส่งผลให้กำไรเพิ่มขึ้นเกิดจากปัจจัยบวกภายนอกที่กระตุ้นให้เกษตรกรใช้ปุ๋ยรวมถึงการจัดการกระบวนการภายในที่มีประสิทธิภาพ
ดังนั้นกำไรต่อหุ้นของบริษัทในปี 2563 จึงเพิ่มขึ้นเป็น 2.52 บาท จาก 1.58 บาท ในปี 2562

ลักษณะการประกอบธุรกิจ

บริษัทดำเนินธุรกิจเป็นผู้นำเข้า ผลิต และจำหน่ายปุ๋ยเคมีหลากหลายสูตรเป็นธุรกิจหลัก
บริษัทยังมีบริษัทย่อยอีก 3 บริษัท คือ 1) บริษัท ที.ซี.ซี.ซี. เมียนมา จำกัด
ประกอบธุรกิจนำเข้าและจำหน่ายปุ๋ยเคมีภายในประเทศเมียนมา 2) บริษัท เอ็มซี อะโกร-เคมิคัล
จำกัด ประกอบธุรกิจนำเข้าและจำหน่ายสารเคมีป้องกันกำจัดวัชพืช เชื้อรา
และศัตรูพืชที่ใช้ในการเกษตร และ 3) บริษัท เอ็น.ไอ.เอ็ม. จำกัด
ประกอบธุรกิจคลังเคมีอุตสาหกรรมชนิดเหลว เพื่อให้เช่าเก็บวัตถุดิบเคมีภัณฑ์เหลว
ที่ใช้ในโรงงานอุตสาหกรรมทั่วไป
ผลประกอบการของบริษัทจะถูกวิเคราะห์ในส่วนธุรกิจหลักและธุรกิจอื่นๆ

-   ธุรกิจหลัก (ปุ๋ยเคมี)

ถึงแม้การแพร่ระบาดของไวรัสโควิด-19 ได้สร้างความลำบากแก่หลายอุตสาหกรรม
แต่อุตสาหกรรมปุ๋ยเคมีถือเป็นอุตสาหกรรมที่ได้รับผลกระทบจากเหตุการณ์ดังกล่าวไม่มากนักเนื่องจากปริมาณน้ำฝนโดยเฉพาะในช่วงฤดูกาลเพาะปลูกหลักมีเพียงพอซึ่งช่วยเพิ่มความต้องการใช้ปุ๋ยให้มากขึ้นเมื่อเทียบกับปี
2562
นอกจากนี้ราคาพืชผลทางการเกษตรที่ดึงดูดโดยเฉพาะข้าวรวมถึงกำลังซื้อที่เพิ่มขึ้นและนโยบายช่วยเหลือทางด้านการเงินของรัฐบาลในช่วงการแพร่ระบาดของโควิด-19
ยิ่งกระตุ้นความต้องการเพาะปลูกของเกษตรกร
ดังนั้นด้วยปัจจัยเหล่านี้ส่งผลให้ความต้องการใช้ปุ๋ยเคมีเพิ่มขึ้นเมื่อเทียบกับปีที่ผ่านมา

ในส่วนกลยุทธ์ที่บริษัทนำมาใช้เพื่อตอบโต้ต่อสถานการณ์ที่กล่าวมาข้างต้น
กิจกรรมบนช่องทางออนไลน์กลายเป็นช่องทางหลักในการเพิ่มการรับรู้ในแบรนด์เนื่องจากกิจกรรมในพื้นที่ถูกจำกัดด้วยมาตรการควบคุมการแพร่ระบาดของโคโรน่าไวรัส
ในขณะเดียวกันถึงแม้กิจกรรมในพื้นที่จะจัดได้น้อยลงแต่บริษัทฯได้ริเริ่มโครงการ “เพิ่มข้าว”
เพื่อเป็นอีกหนึ่งแนวทางให้กิจกรรมในพื้นที่สามารถดำเนินต่อไปได้เพราะโครงการดังกล่าวอาศัยความร่วมมือจากมหาวิทยาลัยและเกษตรกรที่มีอิทธิพลในพื้นที่นั้นๆ
ในการเพิ่มผลผลิตข้าว

-   ธุรกิจอื่นๆ

สัดส่วนรายได้จากการขายและบริการของทั้งสองธุรกิจย่อยไม่มีนัยสำคัญต่อบริษัท โดยคิดเป็นร้อยละ
4 ของรายได้รวมทั้งหมดในปี 2563

รายได้จากการขายและบริการของบริษัท เอ็มซี อะโกร-เคมิคัล จำกัด ในปี 2563 ลดลงร้อยละ
13 เมื่อเทียบกับปี 2562
เนื่องจากภาครัฐควบคุมการใช้ไกลโฟเซตซึ่งเป็นหนึ่งในสารเคมีสำคัญที่ใช้ในการเกษตร

ในทางกลับกัน รายได้จากการบริการของบริษัท เอ็น.ไอ.เอ็ม จำกัด ในปี 2563
เพิ่มขึ้นเล็กน้อยร้อยละ 1 เมื่อเทียบกับปีที่ผ่านมาเนื่องจากความต้องการสารเคมีค่อนข้างคงที่

นโยบายและกลยุทธ์

บริษัทยึดมั่นในกลยุทธ์หลัก คือ 1)
ส่งมอบสินค้าที่มีคุณภาพสูงให้กับเกษตรกรอย่างอย่างสม่ำเสมอเพื่อผลผลิตและคุณภาพที่ดีในการทำการเกษตร
2) ให้การบริการที่ยอดเยี่ยมตามความต้องการของลูกค้า และ 3)
ควบคุมการผลิตและสินค้าคงคลังให้อยู่ในปริมาณที่เหมาะสมเพื่อให้การประกอบธุรกิจสร้างรายได้สูงสุด
นอกจากนี้ในฐานะผู้ผลิต
บริษัทฯยังให้ความสำคัญต่อความปลอดภัยรวมถึงการปกป้องสิ่งแวดล้อมในขั้นตอนการผลิตซึ่งการันตีด้วยรางวัล
“อุตสาหกรรมสีเขียวระดับ 4” ในปี 2562
ท้ายที่สุดบริษัทฯได้พยายามอย่างต่อเนื่องที่จะเป็นผู้ผลิตที่เอาใจใส่สิ่งแวดล้อมและเป็นสมาชิกที่ดีในชุมชนท้องถิ่น

เพื่อการเติบโตอย่างยั่งยืน
บริษัทมุ่งมั่นที่จะเพิ่มความสามารถในการผลิตเพื่อสร้างผลิตภัณฑ์ที่มีคุณภาพให้เกษตรกรได้ผลผลิตที่สูงและมีคุณภาพชีวิตที่ดีขึ้น

นโยบายทางบัญชี

บริษัทใช้การปิดงบการเงินรอบบัญชีโดยนับตั้งแต่ 1 มกราคม ถึง 31 ธันวาคม ของทุกปี
และการนำเสนองบการเงินเป็นไปตามมาตรฐานการบัญชีฉบับที่ 1
และตามข้อบังคับของตลาดหลักทรัพย์แห่งประเทศไทย
โดยมีนโยบายทางบัญชีที่สำคัญคือมีการรับรู้รายได้จากการขายเมื่อมีการโอนอำนาจการควบคุมสินค้าให้กับลูกค้าเสร็จสิ้นแล้ว
สินค้าคงเหลือแสดงตามราคาทุนหรือมูลค่าสุทธิที่จะได้รับแล้วแต่มูลค่าใดจะต่ำกว่า
ในส่วนราคาทุนคำนวณโดยวิธีถัวเฉลี่ยถ่วงน้ำหนักยกเว้นบริษัทย่อยแห่งหนึ่ง คือ บริษัท เอ็มซี
อะโกร-เคมิคัล จำกัด ซึ่งราคาทุนคำนวณโดยใช้วิธีเข้าก่อน-ออกก่อน

ผลการดำเนินงาน

1.  ภาพรวมผลการดำเนินงาน

  งบกำไรขาดทุนเบ็ดเสร็จสำหรับปีสิ้นสุดวันที่ 31 ธันวาคม 2563
  เปรียบเทียบกับงบกำไรขาดทุนเบ็ดเสร็จสำหรับปีสิ้นสุดวันที่ 31 ธันวาคม 2562

  []

2.  รายได้จากการขายและบริการ

  []

-   ธุรกิจหลัก (ปุ๋ยเคมี)

ในปี 2563 บริษัทสามารถสร้างรายได้จากการขายปุ๋ยเคมีทั้งสิ้น 9,095 ล้านบาท เพิ่มขึ้น 653
ล้านบาทหรือร้อยละ 8 จากปี 2562
โดยปริมาณน้ำฝนที่เพิ่มขึ้นจากปีก่อนหน้าเป็นปัจจัยสำคัญที่ส่งเสริมให้เกษตรกรเพาะปลูกและใส่ปุ๋ยเคมี

-   รายได้รวมจากธุรกิจอื่นๆ

โดยทั่วไป
รายได้จากธุรกิจอื่นมาจากการจัดจำหน่ายสารเคมีป้องกันกำจัดศัตรูพืชที่ใช้ในการเกษตรและบริการคลังเคมีอุตสาหกรรมชนิดเหลวที่ใช้ในโรงงานอุตสาหกรรมทั่วไป
ซึ่งรายได้จากธุรกิจย่อยในปี 2563 เหล่านี้มีจำนวน 339 ล้านบาท ลดลง 34 ล้านบาท หรือร้อยละ
9 เมื่อเทียบกับรายได้จำนวน 373 ล้านบาท ในปี 2562

3.  ต้นทุนขายและบริการ

ในปี 2562 ต้นทุนขายและบริการของบริษัทลดลงเล็กน้อยเป็นจำนวน 27 ล้านบาท จาก 7,024
ล้านบาทในปี 2562 เป็น 6,997 ล้านบาทในปี 2563
เนื่องจากบริษัทยังคงสามารถบริหารจัดการเรื่องการจัดซื้อวัตถุดิบและการผลิตได้ในระดับที่เหมาะสม

4.  ค่าใช้จ่ายในการขายและบริหาร

บริษัทมีค่าใช้จ่ายในการขายและบริหารลดลงร้อยละ 5 จาก 704 ล้านบาท ในปี 2562 เป็น 670
ล้านบาท ในปี 2563
ซึ่งเกิดจากค่าใช้จ่ายในการจัดกิจกรรมการขายและการตลาดในพื้นที่ลดลงอันเป็นผลมาจากมาตรการควบคุมทางกฏหมายที่เคร่งครัดในช่วงการแพร่ระบาดรอบแรกของโควิด-19

5.  การวิเคราะห์ความสามารถในการหากำไร

  []

ปี 2563 บริษัทมีกำไรขั้นต้น 2,437 ล้านบาท เพิ่มขึ้น 646 ล้านบาทหรือร้อยละ 36 จากปี 2562
ที่ได้ 1,791 ล้านบาท ซึ่งการเพิ่มขึ้นของกำไรขั้นต้นเป็นผลจากปริมาณปุ๋ยเคมีที่ขายได้มากขึ้น
นอกจากนี้การที่บริษัทสามารถควบคุมกระบวนการทำงานได้อย่างมีประสิทธิภาพเป็นอีกปัจจัยสนับสนุนให้อัตรากำไรขั้นต้นเพิ่มขึ้นจาก
20.3% ในปี 2562 เป็น 25.8% ในปี 2563

  [][]

ในขณะเดียวกันกำไรส่วนที่เป็นของบริษัทใหญ่ปี 2563 บริษัทมีกำไร 1,472 ล้านบาท เพิ่มขึ้นจากปี
2562 เป็นจำนวน 550 ล้านบาทหรือร้อยละ 60 ดังนั้นผลกำไรต่อหุ้นจึงเพิ่มขึ้นจาก 1.58
บาทต่อหุ้น ในปี 2562 มาเป็น 2.52 บาทต่อหุ้นในปี 2563 เช่นเดียวกัน

จากที่กำไรสุทธิเพิ่มขึ้นส่งผลให้ทั้งอัตราผลตอบแทนผู้ถือหุ้น (ROE) และ
อัตราผลตอบแทนจากสินทรัพย์รวม (ROA) ของปี 2563 ปรับตัวขึ้นจากร้อยละ 9.3 เป็นร้อยละ
14.4 และจากร้อยละ 8.3 เป็นร้อยละ 12.9 ตามลำดับ
บริษัทฯพยายามอย่างสุดความสามารถในการได้มาซึ่งผลกำไรที่เหมาะสมเพื่อประโยชน์ของผู้ถือหุ้นและใช้ประโยชน์จากสินทรัพย์ที่มีเพื่อสร้างผลการดำเนินงานที่ดีที่สุด

การวิเคราะห์สภาพคล่องและฐานะทางการเงิน

1.  ภาพรวมฐานะทางการเงิน

  []

2.  รายละเอียดสินทรัพย์

ณ วันที่ 31 ธันวาคม 2563 บริษัทมีสินทรัพย์รวมเพิ่มขึ้นจาก 11,032 ล้านบาท ในปี 2562 เป็น
12,147 ล้านบาท หรือเพิ่มขึ้นร้อยละ 10 โดยมีรายละเอียดประกอบดังนี้

  []

เงินสดและรายการเทียบเท่าเงินสดลดลงร้อยละ 17
เป็นเพราะบริษัทฯต้องการใช้ประโยชน์จากสินทรัพย์ดังกล่าวอย่างมีประสิทธิภาพซึ่งส่งผลให้เห็นจากการเพิ่มขึ้นร้อยละ
68 ของเงินลงทุนชั่วคราวจาก 2,675 ล้านบาทในปี 2562 เป็น 4,496
ล้านบาทที่บริษัทฯจัดสรรเงินสดและรายการเทียบเท่าเงินสดไปลงทุนในบัญชีเงินฝากประจำที่มีอายุตั้งแต่
3 เดือนแต่ไม่เกิน 1 ปีเพื่อให้ได้ผลตอบแทนสูงขึ้น
ในขณะเดียวกันความต้องการปุ๋ยเคมีที่เพิ่มขึ้นส่งผลให้ลูกหนี้การค้าและลูกหนี้อื่นๆเพิ่มขึ้นร้อยละ 12
รวมถึงทำให้สินค้าคงเหลือลดลงร้อยละ 6

-   เงินลงทุน ค่าความนิยม และการด้อยค่า

บริษัทมีสินทรัพย์ไม่มีตัวตนส่วนใหญ่คือ ค่าสิทธิการใช้เครื่องหมายการค้า
ซึ่งบริษัทได้ว่าจ้างผู้ประเมินอิสระ
เพื่อประเมินมูลค่ายุติธรรมสำหรับค่าสิทธิในการใช้เครื่องหมายการค้าดังกล่าวข้างต้นเพื่อให้เป็นไปตามประกาศคณะกรรมการกำกับหลักทรัพย์และตลาดหลักทรัพย์ลงวันที่
30 เมษายน 2547 เรื่อง ความเห็นเกี่ยวกับการบัญชีสินทรัพย์ไม่มีตัวตน
ตามรายงานของผู้ประเมินอิสระเมื่อวันที่ 7 มกราคม 2564 และวันที่ 14 มกราคม 2563
ผลของการประเมินมูลค่ายุติธรรมค่าสิทธิดังกล่าว ณ วันที่ 2 มกราคม 2564 และวันที่ 2 มกราคม
2563 ตามลำดับ มีมูลค่ายุติธรรมสูงกว่าราคาตามบัญชี

สำหรับปีสิ้นสุดวันที่ 31 ธันวาคม 2563 และ 2562
ยอดขายที่เกิดจากเครื่องหมายการค้านี้คิดเป็นประมาณร้อยละ 90 และ 95
ของรายได้จากการขายทั้งหมดของบริษัทตามลำดับ

3.  หนี้สินและส่วนของผู้ถือหุ้น

-   ณ วันที่ 31 ธันวาคม 2563 บริษัทมีหนี้สินรวมทั้งสิ้น 1,381 ล้านบาท เพิ่มขึ้น 282
    ล้านบาทหรือร้อยละ 26 จากปี 2562

-   ณ วันที่ 31 ธันวาคม 2563 บริษัทมีส่วนของผู้ถือหุ้นจำนวน 10,766 ล้านบาท เพิ่มขึ้น 833
    ล้านบาทหรือร้อยละ 8 จากปี 2562

4.  []สภาพคล่องและกระแสเงินสด

ถึงแม้อัตราส่วนสภาพคล่องและอัตราส่วนสภาพคล่องหมุนเร็วลดลงจาก 10.5 เท่า เป็น 9.3 เท่า
และจาก 8.2 เท่า เป็น 7.7 เท่าตามลำดับ
แต่ความสามารถในการบริหารสภาพคล่องของบริษัทฯยังอยู่ในเกณฑ์ดีเนื่องจากปริมาณสินทรัพย์หมุนเวียนมีเพียงพอสำหรับจัดการหนี้สินหมุนเวียน
ซึ่งหมายความว่าบริษัทฯมีความมั่นคงทางการเงินสูงเพราะสามารถจัดการภาระผูกพันระยะสั้นได้ทั้งหมด

ในส่วนของกระแสเงินสด กระแสเงินสดสุทธิได้มาจากกิจกรรมดำเนินงานเพิ่มขึ้นจาก 1,410
ล้านบาทในปี 2562 เป็น 1,883 ล้านบาทในปี 2563 หรือคิดเป็นร้อยละ 34%
เนื่องจากผลกำไรสุทธิเพิ่มขึ้นและสินค้าคงคลังลดลง

ขณะเดียวกัน กระแสเงินสดสุทธิใช้ไปในกิจกรรมจัดหาเงินลดลงร้อยละ 28 จาก 852 ล้านบาทในปี
2562 เป็น 610 ล้านบาทในปี 2563
โดยสาเหตุที่ลดลงเป็นเพราะบริษัทฯจ่ายเงินปันผลแก่ผู้ถือหุ้นน้อยลงซึ่งเกิดจากผลประกอบการในปี
2562

ท้ายที่สุด กระแสเงินสดสุทธิที่ใช้ไปในกิจกรรมลงทุนลดลงร้อยละ 27 จาก 2,565 ล้านบาทในปี
2562 เป็น 1,875 ล้านบาทในปี 2563
ซึ่งเป็นผลจากที่บริษัทฯลงทุนในบัญชีเงินฝากประจำเพิ่มขึ้นด้วยสัดส่วนที่น้อยลงงบกำไรขาดทุนเบ็ดเสร็จสำหรับปีสิ้นสุดวันที่
31 ธันวาคม 2562 เปรียบเทียบกับงบการกำไรขาดทุนเบ็ดเสร็จสำหรับปีสิ้นสุดวันที่ 31 ธันวาคม
2561

แนวโน้มสถานการณ์ทางเศรษฐกิจและธุรกิจปี 2564

เศรษฐกิจโลกในปี 2564
ยังเต็มไปด้วยความไม่แน่นอนถึงแม้ประเทศเศรษฐกิจหลักอย่างสหรัฐอเมริกาและจีนถูกคาดการณ์ว่าจะกลับมาฟื้นตัวจากมาตรการกระตุ้นเศรษฐกิจและจากการควบคุมการแพร่ระบาดโควิด-19
ที่มีประสิทธิภาพตามลำดับ แต่ผลกระทบที่เกิดขึ้นจากไวรัสส่งผลให้ประเทศกำลังพัฒนาฟื้นตัวได้ช้า
ยิ่งไปกว่านั้นการระบาดระลอกใหม่ของโคโรน่าไวรัสที่ไม่สามารถคาดเดาได้อาจชะลอหรือหยุดการฟื้นตัวของเศรษฐกิจโดยรวมไม่ให้เป็นไปตามที่คาดการณ์ไว้
ดังนั้นการนำวัคซีนมาใช้ในระดับนานาชาติจะเป็นปัจจัยสำคัญที่ช่วยให้เศรษฐกิจโลกกลับเข้าสู่สภาวะปกติ

เศรษฐกิจไทยในปี 2564
จะขึ้นอยู่กับความสามารถในการฟื้นตัวของตลาดต่างประเทศเนื่องจากประเทศไทยเป็นประเทศที่พึ่งการส่งออกและธุรกิจท่องเที่ยวเป็นหลัก
นอกจากนี้การระบาดภายในประเทศรอบล่าสุดของโควิด-19
ส่งผลให้ภาคเอกชนลดการบริโภคลงอีกครั้ง
ด้วยเหตุนี้การใช้จ่ายและมาตรการสนับสนุนทางด้านการเงินของรัฐบาลจะเป็นเครื่องมือสำคัญที่ใช้ประคับประคองเศรษฐกิจภายในประเทศจนกระทั่งมีวัคซีนที่สามารถนำมาใช้ได้อย่างมีประสิทธิภาพ

เศรษฐกิจภาคการเกษตรถูกคาดการณ์ว่าจะดีขึ้นเล็กน้อยเมื่อเทียบกับปีที่ผ่านมาเพราะผลกระทบจากปรากฏการณ์ลานีญาจะส่งผลบวกให้กับปริมาณน้ำฝน
อย่างไรก็ตามบริษัทฯจะติดตามปัจจัยอื่นๆอย่างใกล้ชิดทั้งราคาผลผลิตทางการเกษตรและนโยบายรัฐบาลที่เกี่ยวข้องซึ่งจะส่งผลกระทบต่อการตัดสินใจเพาะปลูกของเกษตรกรและท้ายที่สุดส่งผลต่อความต้องการใช้ปุ๋ยเคมี

นอกจากนี้
ความผันผวนของราคาวัตถุดิบและอัตราแลกเปลี่ยนจะเป็นองค์ประกอบสำคัญที่ส่งผลต่อต้นทุนการผลิตในขณะที่การแข่งขันในตลาดปุ๋ยเคมีและพฤติกรรมการเพาะปลูกของเกษตรกรจะเป็นตัวกำหนดทิศทางการขายและการตลาด
ดังนั้นจึงมีความจำเป็นที่ผู้บริหารต้องทบทวนและวิเคราะห์สถานการณ์ต่างๆอย่างสม่ำเสมอเพื่อหาวิธีการจัดการที่เหมาะสมกับแต่ละสถานการณ์และช่วยให้บริษัทฯสามารถแข่งขันได้ในตลาด